ET Euroopa Liidu Teataja C 90/25

MALTA LIIKLUSÕIGUSTE ANDMISE MENETLUS

(2007/C 90/09)

Kooskõlas Euroopa Parlamendi ja nõukogu määruse (EÜ) nr 847/2004 (lennuliikluse lepingute läbirääkimise ja rakendamise kohta liikmesriikide ja kolmandate riikide vahel) artikliga 6 avaldab Euroopa Komisjon järgneva riikliku korra liiklusõiguste jagamise kohta ühenduse asjaomaste lennuettevõtjate vahel, juhul kui liiklusõigused on piiratud kolmandate riikidega sõlmitud lennuliikluse lepingute tõttu.

Ühendusesisene liiklusõigus

Nõukogu määruse (EMÜ) nr 2408/92 (ühenduse lennuettevõtjate juurdepääsu kohta ühendusesisestele lennuliinidele) nõuete kohaselt võib lennuettevõtja, kellel on kehtiv lennutegevusluba, mille on andnud Euroopa Ühenduse liikmesriik vastavalt nõukogu määrusele (EMÜ) 2407/92, kasutada liiklusõigusi Malta ja ühenduse vahelistel lennuliinidel.

Malta ja ühenduseväliste riikide vahel toimuvate lendude liiklusõigused

Kvalifitseeritud lennuettevõtjate taotlused tsiviillennundusameti direktorile kasutada vabu liiklusõigusi kiidetakse automaatselt heaks, kui neid ei piira kindlaksmääratud lennuettevõtjate arv või lendude sagedus.

Piiratud liiklusõigused, mis on kindlaks määratud kahepoolsete lennunduslepingutega Malta ja ühenduseväliste riikide vahel, antakse vastavalt määrusele (EÜ) nr 847/2004 (lennuliikluse lepingute läbirääkimise ja rakendamise kohta liikmesriikide ja kolmandate riikide vahel).

(i) Abikõlblikkus

Lennuettevõtja saab taotleda kõnealuseid õigusi, kui:

— ta kvalifitseerub omandiõiguse ja organisatsiooni kaudu ühenduse lennuettevõtjaks (vastavalt määrusele (EMÜ) nr 2407/92);

— ta vastab kehtestatud ohutusnormidele ning tema suhtes teostavad ühenduse pädevad asutused tõhusat reguleerivat kontrolli;

— ta on asutatud Maltal.

ii) Eesmärgid

Maltal jaotatakse vähesed liiklusõigused vastavalt järgmistele eesmärkidele:

— ohutuse ja keskkonnakaitse kõrge taseme säilitamine;

— majanduslike, tõhusate ja konkurentsivõimeliste lennuteenuste osutamise abil tarbijate saadava kasu maksimeerimine;

— teenuse järjepidevuse säilitamine;

— turismi arendamine Maltal;

— saarel asumisest tingitud geograafilise mõju minimeerimine ning rahvusvahelise ühendatuse maksimeerimine.

iii) Läbipaistvus

Vähesed liikumisõigused jaotatakse menetluse alusel, millega tagatakse, et kõigil osalistel, kellel on õigustatud huvi, on võimalus oma huvi väljendada. Seetõttu avaldatakse menetlus ja teave väheste lennulubade kättesaadavuse kohta korrapäraselt tsiviillennundusameti veebilehel. Peale selle teavitab direktor tsiviillennundusameti veebilehel kavandatavatest kahepoolsetest lennuteenustealastest läbirääkimistest. Igal lennuettevõtjal, kes tunneb, et teda takistab otsus väheste liikluslubade jaotamise kohta, on õigus esitada kaebus liiklusõiguse apellatsiooninõukogule.

iv) Mittediskrimineerimine

Kõigil lennuettevõtjatel, kellel on lennuettevõtja sertifikaat ning kehtiv lennutegevusluba (nimetatakse ka liiniloaks) määruse (EMÜ) 2407/92 alusel ning mille on väljastanud Maltal esindust omavad ühenduse liikmesriigid, on õigus taotleda liiklusõigust.

Hindamiskriteeriumid hõlmavad (kuid ei ole nendega piiratud) lennuliini konkreetseid näitajaid ning eelkõige selle võimalikku panust Malta turismi edendamisse, kaubanduse lihtsustamist Malta ja kolmandate riikide vahel, kavandatud teenuste kvaliteeti, parimat kvaliteedi ja hinna suhet, mida tarbijale pakutakse ning tehtud ja kavandatud investeeringuid lennuliini kohta.

v) Liiklusõiguste jaotamine ning järelevalve

Liiklusõigusi ei saa ühelt lennuettevõtjalt teisele üle kanda ning direktor võib need tühistada. Lennuettevõtja, kellele on liiklusõigus antud, peab uue teenuse rakendama mõistliku aja jooksul ning kaotab õiguse, kui ta ei suuda tõestada, et teenuse rakendamise hilinemine oli tingitud eriolukorrast, mis ei sõltu lennuettevõtjast.

vi) Menetlus

Kui liiklusõigused on piiratud ning nendest on huvitatud rohkem kui üks lennuettevõtja, järgitakse liiklusõiguste jaotamisel järgmist menetlust:

(1) Huvitatud lennuettevõtja peab taotlema eraldi ja spetsiaalselt direktorilt teatava liini lennuteenuse luba.

(2) Teenuse järjepidevuse huvides eelistatakse lennuettevõtjat, kes juba teenindab teatavat lennuliini, eeldusel et lennuettevõtja suudab jätkuvalt tõhusalt kasutada talle antud liiklusõigusi.

(3) Kui uued taotlused saadakse kahelt või enamalt lennuettevõtjalt sama (uue) lennuliini kohta, eelistatakse lennuettevõtjat, kes pakub paremat teenust ning tal lubatakse jätkata liiklusõiguste kasutamist, eeldusel et ta kasutab neid tõhusalt.

(4) Välja arvatud eriolukorras või olukorras, mis ei sõltu lennuettevõtjast, karistatakse lennuettevõtjat, kes ei suuda pakkuda kõiki teenuseid, mille luba ta taotles mis tahes aastal või hooajal, kui ta soovib uuendada sama lennuliini tegutsemisloa taotlust järgmiseks aastaks või hooajaks ning ta võib kaotada õiguse teenindada kõnealust lennuliini.

(5) Mis tahes lennuettevõtjat, kes pakub teenust teataval liinil hooajaliselt, ei loeta lõpetanuks oma teenused tegutsemisperioodi lõpus ning teda ei käsitata liiniluba kaotanuna, v.a juhul, kui ta ei suuda pakkuda teenust üle 12 kuu.

(6) Arvesse tuleb võtta varustust ja teenuse taset, mida tuleb lennuliinil pakkuda.

(7) Väheste liiklusõiguste andmise hindamisel teavitab direktor lennuettevõtjaid, kes võivad olla huvitatud, et võimaldada neid esitada oma seisukohad eraviisiliste arutelude käigus.

(8) Direktor avaldab otsuse liiklusõiguste taotluse heakskiitmise/tagasilükkamise kohta 30 päeva jooksul pärast eespool nimetatud arutelude lõppu.

vii) Lõivud

Liiklusõiguste väljaandmise puhul kohaldatav lõiv (lennuliini heakskiitmine) makstakse vastavalt tsiviillennunduse (õhutranspordi litsentsimine) (lõivud) määrusele (Legal Notice 429 of 2004).

Taotlusvorm

Taotlus lennuteenuste pakkumiseks teataval liinil esitatakse, kasutades asjaomast vormi, mille saab alla laadida tsiviillennundusameti veebilehelt (the DCA website > Air Transport Section > Forms and Circulars).

Kohaldatavad õigusaktid

1972. aasta tsiviillennundusseadus (muudetud) — (peatükk 232)

Tsiviillennunduse (õhutranspordi litsentsimine) määrused, 2004 — LN 78/2004

Tsiviillennunduse (õhutranspordi litsentsimine) (lõivud) määrused, 2004 — LN 429/2004

Tsiviillennunduse (liiklusõiguste andmine) määrused, 2007 — LN 23/2007

Määrused (EMÜ) 2407/92, (EMÜ) 2408/92, (EÜ) 847/2004

J. SULTANA peadirektor Tsiviillennundusamet 26. veebruar 2007